**Latvijas Būvniecības padomes (LBP) sēdes**

PROTOKOLS

Tiešsaistē MS Teams (Ekonomikas ministrija)

plkst.14:00

Rīgā, 2021. gada 20.maijā Nr.6

Sēdi vada: **Gints Miķelsons** - Latvijas Būvniecības padomes priekšsēdētājs

Sēdē piedalās padomes locekļi: **Artis Dzirkalis, Leonīds Jākobsons, Klāvs Grieze, Jānis Rāzna, Ervīns Timofējevs, Normunds Tirāns, Normunds Grīnbergs, Andris Veinbergs, Kaspars Bondars, Andris Bērziņš, Pēteris Dzirkals, Edvīns Kāpostiņš, Ināra Laube, Ilmārs Leikums, Ilze Beināre.**

Pieaicinātie:

**Olga Feldmane** –Ekonomikas ministrijas Būvniecības politikas departamenta direktore ;

**Gusts Sproģis** - Ekonomikas ministrijas Būvniecības politikas departamenta direktores vietnieks;

**Dainis Ģēģeris** – Latvijas Siltuma, Gāzes un Ūdens Tehnoloģijas Inženieru Savienība;

**Monta Berga** – Biedrība “Latvijas ceļu būvētājs”;

**Svetlana Mjakuškina** – “Būvniecības valsts kontroles birojs”;

**Vilnis Puļķis** – Latvijas Inženierkonsultantu asociācija.

Sēdē nepiedalās padomes locekļi: **Māris Bambis, Jurijs Strods, Gunārs Valinks.**

Protokolē: **Dace Lagzdiņa** – Ekonomikas ministrijas Būvniecības politikas departamenta referente.

**Darba kārtībā :**

1. Būvniecības regulējuma ceļa kartes principi, apstiprināšana. (Ervīns Timofejevs)

# 2. Par būvniecības tipveida līgumiem, statuss, informācija. (Olga Feldmane)

3. BOCTA regulējums, statuss, informācija. (Olga Feldmane)

4. Būvniecības iepirkumu kvalifikācijas prasību vadlīnijas, statuss informācija. (Gints Miķelsons)

5. PIL regulējuma pilnveidošanas memorands, aicinājums Padomei pievienoties. (Gints Miķelsons)

6. Citi informatīvi jautājumi.

**1.§**

**Būvniecības regulējuma ceļa kartes principi, apstiprināšana.**

**--------------------------------------------------------------------------------------------**

**Ziņo:** E.Timofejevs

**E.Timofejevs** informē par ceļa kartes principiālajiem nosacījumiem :

1. Būvniecības likumā skaidri tiek definēta visu būvniecībā iesaistīto pušu atbildība;
2. Skaidri nosakāmas būvniecībā iesaistīto valsts un pašvaldību institūciju kompetences, atbildību robežas un vienoti darbību izpētes termiņi;
3. Būvniecības procesa un būvprojekta stadiju apraksts precizējams saistībā ar LVS 16310 nosacījumiem;
4. Būvniecības likumdošanā fiksējama prasība visām būvniecībā iesaistītajām pusēm sadarboties rezultāta sasniegšanai un būvniecības pamatprincipu ievērošanas nodrošināšanā visās projektēšanas un būvniecības stadijās (gan pašvaldības, gan valsts uzraudzības institūcijām, gan projektētājiem, gan ekspertiem) ;
5. Profesionālisma prasmes noteikšana par galveno ar būvniecību saistīto jautājumu izlemšanas kritēriju;
6. Uzsākama pāreja uz būvniecības nozares lielāku pašpārvaldi;
7. Visu būvkomersantu reģistrācija vienotā būvniecības nozares reģistrā -BIS ([www.bis.gov.lv](http://www.bis.gov.lv)).

*Detalizēta prezentācija pielikumā.*

**G.Miķelsons** aicina apstiprināt Būvniecības regulējuma ceļa karti.

Padomes sēdē piedalās 16 Padomes locekļi .

“Par” – balso 13 padomes locekļi.

,,Atturas” – 3 padomes locekļi (Andris Bērziņš, Ilma Valdmane, Edvīns Kāpostiņš) .

**Nolemj:** Apstiprināt Būvniecības regulējuma ceļa karti.

# **2.§**

# **Par būvniecības tipveida līgumiem, statuss, informācija.**

# **------------------------------------------------------------------------**

# **Ziņo :** (O.Feldmane)

**O. Feldmane** informē ka noteikumi ir noslēguma (gala) saskaņošanas stadijā. Kā viens no galvenajiem saņemtajiem iebildumiem tiek minēts - saistību nodrošinājuma apmēru ierobežojums, kas rada bažas būvkomersantiem un nepamatotu finanšu slogu visa būvdarbu līguma izpildes laikā. Otrs iebildums ir par ekspertīzes obligāto noteikšanu, gadījumā ja veidojas strīds starp pasūtītāju, būvuzraugu vienā pusē un būvnieku, būvdarbu vadītāju otrā pusē. Šobrīd normatīvais regulējums paredz būves ekspertīzi, kuras ietvaros tiek novērtēts kam ir taisnība. Lai samazinātu tos gadījumus, ka pasūtītājs nemaksā un būvnieks nepiekrīt kvalitātes trūkumiem, tad ir divi varianti - ja līgums ir slēgts pēc Fidic līguma parauga, tad lēmumu pieņem inženieris, ja viņam ir šāds pilnvarojums, savukārt, gadījumā ja līgums nav slēgts pēc Fidic līguma parauga, tad pasūtītājam ir pienākums veikt ekspertīzes pasūtījumu. Jūnijā tiks rīkota starpinstitūciju sanāksme, kurā tiks apspriesti šie jautājumi sīkāk.

**G.Miķelsons** ierosina Latvijas Būvniecības padomei nosūtīt vēstuli ar kopīgu viedokli par šo jautājumu uz starpinstitūciju sanāksmi.

**Nolemj :** Pieņemt informāciju zināšanai.

**3.§**

**BOCTA regulējums, statuss, informācija.**

**------------------------------------------------------**

**Ziņo :** (O.Feldmane)

**O.Feldmane** atgādina, ka šis likumprojekts ir paredzēts trešo personu interešu aizsardzībai un tieši saistīts arto, kabūvniecības ierosinātājs atbild par trešajām personām nodarītajiem zaudējumiem, lai mazinātu strīdu riskus un būvniecības ieceres īstenošanas apturēšanu dēļ strīdiem, kas rada zaudējumus. Likumprojekts tika nodots sabiedriskai apspriešanai. Šobrīd tiek apkopoti rezultāti. Līdz ko tie tiks apkopoti, tad likumprojekts tiks iesniegts izskatīšanai Valsts sekretāru sanāksmē.

**A.Veinbergs** interesējas vai ir pieejami dati par lielāko sūdzību skaitu (cik daudz un par ko tieši strīdas) no trešajām personām un cik lielu pieprasījumu varētu radīt jaunais regulējums.

**O.Feldmane** skaidro, kaprecīzu datu Ekonomikas ministrijai nav, jo strīdi tiek risināti ar apdrošināšanas iestādēm, taču pamatā zaudējumi dalās divās daļās – pirmkārt, tie ir aktīvo būvdarbu laikā kaimiņiem nodarītie zaudējumi (būvdarbu laikā radušās plaisas), otrkārt, nekvalitatīvi veikto būvdarbu rezultātā (piemēram, dārgu iekārtu applūšana). Šādos gadījumos apdrošināšana nesedz zaudējumus būvdarbu ierosinātājam.

**I.Leikums** vēlas noskaidrot kad šis regulējums stāsies spēkā un vai šajos noteikumos būs kāda gradācija atkarībā no objekta kategorijām.

**O.Feldmane** norāda, kaapdrošinātājiem nav iespējams pieļaut izņēmumus, ja šie izņēmumi ir pieļauti, tad visus zaudējumus uzņemas pats būvniecības ierosinātājs. Vienīgie izņēmumi ir norādīti pašā likumā. Attiecībā uz gradāciju un limitiem tiks pārņemts OCTA regulējums par to kādā veidā vērtēt šos zaudējumus, piem. mantai - 1000 000 EUR, kaitējums cilvēka dzīvībai, veselībai – 4 000 000 EUR ārkārtas gadījumiem. Apdrošināšanas limits uz pirmās grupas būvēm un dzīvojamām mājām ir 500 000 EUR.

**Nolemj :** Pieņemt informāciju zināšanai.

**4.§**

**Būvniecības iepirkumu kvalifikācijas prasību vadlīnijas, statuss, informācija.**

**--------------------------------------------------------------------------------------------**

**Ziņo**: (G.Miķelsons)

Ministru kabinets 2020.gada 11.februārī izdeva rīkojumu Nr.49 “Par Rīcības plānu publisko iepirkumu sistēmas uzlabošanai” un tajā ietverto uzdevumu Ekonomikas ministrijai sadarbībā ar Konkurences padomi, Iepirkumu uzraudzības biroju un citām institūcijām izstrādāt standartizētas kvalifikācijas prasības nozaru griezumā (būvniecība), kas novērš nepamatotu un neobjektīvu kvalifikācijas prasību izvirzīšanu iepirkuma procedūras dokumentos – izpildi. Ekonomikas ministrija izveidoja darba grupu, kurā vienojās izstrādāt vadlīnijas, kas mazinātu praksē konstatētās problēmas un veicinātu vienotu izpratni par pakalpojumu sniedzējiem un būvdarbu veicējiem izvirzāmām kvalifikācijas prasībām publisko iepirkumu nolikumos, kas balstīti labās prakses piemēros.

Darba grupa izstrādāja vadlīnijas ,,Kvalifikācijas prasību sagatavošana ēku būvdarbu publisko iepirkumu nolikumos”, kas ir nosūtītas Iepirkumu uzraudzības birojam, ar mērķi prezentēt plašākai auditorijai Iepirkumu uzraudzības biroja rīkotajā konferencē š.g. 27.maijā.

*Detalizēta prezentācija pielikumā.*

**Nolemj :** Pieņemt informāciju zināšanai.

**5.§**

**PIL regulējuma pilnveidošanas memorands, aicinājums Padomei pievienoties.**

 **-------------------------------------------------------------------------------------------**

**Ziņo :** (G.Miķelsons)

**G.Miķelsons** aktualizē jautājumu par PIL memorandu un informē, ka viena no prioritātēm ir Publisko iepirkumu likuma grozījumi ko virza Finanšu ministrija, kuros ir paredzēti jauni obligātie kontroles pasākumi, gan pasūtītājiem, gan piegādātājiem, kurus ieviešot iepirkumu process paliks birokrātiskāks. Šie grozījumi skar visu būvniecības nozari (sākot ar projektētājiem, LIKTA, mazie un lielie būvnieki), tādēļ aicina Latvijas Būvniecības padomes biedrus, to NVO pievienoties memorandam, kura mērķis ir pasūtītājiem kopā ar piegādātājiem apliecināt, ka nozares šajā jomā vēlas pašsakārtoties.

**Nolemj :** Pieņemt informāciju zināšanai.

**6.§**

**Citi informatīvi jautājumi**

**---------------------------------------------**

**6.1.** **Par Konkurences padomes (KP) ierosinātās lietas pret vadošajām Latvijas Republikas būvkompānijām.**

**Ziņo :** (G.Miķelsons)

**G.Miķelsons** informēpar 3 būvuzņēmēju saņemtajām vēstulēm, kuras adresētas Latvijas Būvniecības padomei saistībā ar Konkurences padomes ierosināto lietvedību. Vēstulēs būvuzņēmēji aicina Būvniecības padomi savas kompetences ietvaros organizēt iespējamā KP nelabvēlīgā lēmuma pārkāpuma lietā makroekonomiskās ietekmes izvērtējumu uz Latvijas tautsaimniecību.

**O.Feldmane** uzskata, ka sākotnēji būtu jāsagaida lēmums un tad, iespējams, būtu jāaicina Konkurences padomi izskaidrot viņu lēmumu Latvijas Būvniecības padomes sēdē.

**L.Jākobsons** atbalsta O.Feldmanes viedokli un uzskata, ka Latvijas Būvniecības padomei nav jāiesaistās šī jautājuma risināšanā.

**I.Beināre** uzskata, ka pirmkārt ir jāsagaida lēmums un tikai tad jālūdz Konkurences padomes novērtējums un aicina par to nepieņemt lēmumus šīs sanāksmes laikā.

**S.Mjakuškina** pauž viedokli, ka ja uzraudzības iestādei nepieciešama papildus informācija, tad viņa arī uzrunās nozari par šo jautājumu.

**G.Miķelsons** piekrīt, ka Būvniecības padomes rīcībā nav pilnas informācijas, lai šādu novērtējumu veiktu un Būvniecības padome nevar iejaukties KP lietās. Latvijas Būvniecības padome varētu vienīgi lūgt Konkurences padomei un/vai EM veikt KP lietas seku novērtējumu uz būvnozari kopumā.

**P.Dzirkals** uzskata, ka Konkurences padome ir kompetentā institūcija, kas šobrīd veic izmeklēšanu. Latvijas Būvniecības padomei trūkst informācijas un viņa nav tiesīga iesaistīties šajā procesā.

**Nolemj :** Pēc KP lietas lēmuma pieņemšanas, aicināt KP un EM sniegt KP lietas ietekmes novērtējumu uz būvnozari un tautsaimniecību kopumā.

**6.2.****Par priekšlikumiem Būvniecības nozares kvalifikācijas struktūrā iekļauto profesiju kartē un struktūrā**

**Ziņo :** (D.Ģēģeris )

**D.Ģēgeris** informē, ka izstrādājot Būvniecības nozares profesiju karti un profesiju standartu, ir ievērots, lai Latvijas Republikas normatīvajos aktos tiktu lietota vienveidīga terminoloģija un Būvniecības Nozares kvalifikācijas struktūras būtu atbilstoša būvniecības nozares normatīvajiem dokumentiem, un ir sakārtoti profesiju un specializāciju nosaukumi nozares kvalifikāciju struktūrā.

Būvniecības procesā dažādos kvalifikācijas līmeņos tiek iesaistīti Inženiersistēmu būvinženieri par projektētājiem, ekspertiem, būvuzraugiem, būvdarbu vadītājiem un energoauditoriem, kur attiecīgā reglamentētā jomā jābūt attiecīgām zināšanām, prasmēm un sertificētam.

Priekšlikums:

1. Papildināt “Būvniecības nozares kvalifikāciju struktūrā iekļauto profesiju kartē”:

1.1. 7. kvalifikācijas līmenī: Inženiersistēmu būvinženieris papildināt ar jomām, kas aptver šādas profesijas: projektētājs, eksperts, būvuzraugs, būvdarbu vadītājs, energoauditors;

1.2. 6. kvalifikācijas līmenī: Inženiersistēmu būvinženieris papildināt ar jomām, kas aptver šādas profesijas: projektētājs, eksperts, būvuzraugs, būvdarbu vadītājs, energoauditors;

1.3. 5. kvalifikācijas līmenī: Inženiersistēmu būvinženieris papildināt ar jomām, kas aptver šādas profesijas: būvuzraugs, būvdarbu vadītājs, energoauditors;

2. Papildināt ”Nozares profesiju, tajās ietilpstošo specializāciju, saistīto profesiju pārskatā”:

2.1. punktā 2.1.32.: Nomainīt profesijas nosaukumu no “Inženiersistēmu būvdarbu vadītājs” uz “Inženiersistēmu būvnieks”, kas aptver šādas profesijas: būvdarbu vadītājs, būvuzraugs, energoauditors;

2.2. Profesijas raksturojumu papildināt: veic inženiersistēmu būvdarbu būvuzraudzību, ēku un objektu energoefektivitātes novērtēšanu.

*Detalizēta prezentācija pielikumā.*

**N.Tirāns** piebilst, ka noteikti ir jāatbalsta D.Ģēģera priekšlikumi un Būvniecības padomei būtu vēlams pārskatīt profesiju karti attiecībā uz būvniecību tuvākajā laikā.

**O.Feldmane** atbalsta D.Ģēģera priekšlikumus, paužot bažas, ka tas varētu ietekmēt profesiju standartu apstiprināšanu Nozaru ekspertu padomē.

**Nolemj :** Latvijas Būvniecības padome vienbalsīgi atbalsta LSGUTIS priekšlikumus.

**6.3. Par Eiropas fondiem (ERAF/MFF)**

**Ziņo:** (G.Miķelsons)

**G.Miķelsons** informē par to, ka ir pieejama Finanšu ministrijas aktuālā versija visu MMF 2027 programmu finansējumam. Tagad svarīgi būtu salikt vienkopus visus RRF un MMF fondus 2022-2028 un redzēt, kāds ir publisko nekustāmo īpašumu un infrastruktūras investīciju apjoms un sadalījums pa gadiem.

**Nolemj:** Sasaukt darba grupu ar Finanšu ministrijas pārstāvjiem un pēc prezentēt to Latvijas Būvniecības padomē.

**6.4. Zaļā būvniecība.**

**Ziņo:** (G.Miķelsons)

**G.Miķelsons** piedāvā veidot darba grupu EM ar Vides aizsardzības un reģionālās attīstības ministrijas pārstāvjiem, lai kopā ar nozari definētu zaļās būvniecības mērķus, tvērumu un nepieciešamo aktivitāšu karti.

**Citi jautājumi:**

**N.Tirāns** informē, ka notiek darbs pie Latvijas Būvprojekta standarta izstrādes, kura ietvaros būtu nepieciešamība iztulkot Igaunijas būvprojekta standartu. Aicina EM un LVS iespēju robežās izskatīt iespēju šos tulkošanas darbus nofinansēt. Kā arī aicina turpināt seminārus un kursus projektētājiem, kurus iepriekš Ekonomikas ministrija bija organizējusi augstā līmenī.

**O.Feldmane** norāda, ka joprojām nav skaidra plānotā inženiekonsultanta (IK) loma būvniecības regulējumā.

**G.Miķelsons** aicina EM sasaukt darba grupu, lai ņemot vērā apstiprinātos grozījumus BL un apstiprināto būvniecības nozares regulējuma ceļa turpinātu darbu pie pakārtotiem VBN grozījumiem.

**Nolemj :** Izveidot EM vadībā VBN grozījumu darba grupu, kuras ietvaros skatīt arī IK lomu būvniecības regulējumā.

**Nolemj:** Nākamo padomes sēdi sasaukt 2021.gada 16.jūnijā, plkst.14.00.

Sēdi slēdz 16:35

Padomes priekšsēdētājs G.Miķelsons

Protokolu sagatavoja D.Lagzdiņa